Diari Oficial de la Generalitat Valenciana


Sumari del DOGV 10463, del 28-02-2025 (2025/3464)

RESOLUCIÓ de 24 de febrer de 2025, de la Universitat d’Alacant, per la qual es convoca la creació, amb caràcter urgent, d’una borsa de treball de l’escala mitjana de producció editorial de la Universitat d’Alacant, grup A, subgrup A2, per a ocupar llocs d’administració especial. Referència: BT-02/25.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10982

Data del DOGV
:   28-02-2025

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2025/3464

CVE
:   WDIF-G-8575-5772

Data del document
:   24-02-2025

Organisme emissor
:   Universitat d'Alacant

Tipus de document
:   Resolució

La Universitat d'Alacant, d'acord amb el que s'establix en l'article 34.5 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana (DOGV 24.01.2017), en el Reglament de creació i funcionament de les borses de treball de personal d'administració i serveis (Consell de Govern de 30/09/2004), en la Instrucció de Secretaria General i de la Gerència per la qual s'establix l'obligatorietat d'utilitzar mitjans electrònics per a la presentació de sol·licituds, aportació de documentació, pagament de les taxes, comunicacions, notificacions i la resta de la tramitació en els processos de selecció per a l'accés a les escales funcionarials del personal tècnic, de gestió i d'administració i serveis, i altra normativa general aplicable, convoca borsa de treball de l'escala mitjana de producció editorial de la Universitat d'Alacant, grup A, subgrup A2, per a cobrir, mitjançant nomenament com a personal funcionari interí o nomenament provisional per millora d'ocupació, llocs de treball d'administració especial, amb el perfil que s'inclou en les bases següents:

*1. Lloc de treball*

Inicialment es preveu cobrir un lloc de tècnic/a A2 22 38 per a fer les seues funcions al Servei de Publicacions de la Universitat d'Alacant, a jornada completa en horari de matí.

De conformitat amb el que preveu l'acord de Consell de Govern de la Universitat d'Alacant de 27 de gener de 2022, pel qual s'aprova el IV Pla d'igualtat d'oportunitats entre dones i homes de la Universitat d'Alacant i amb l'article 61.2.f) de la Llei 4/2021, de 16 d'abril, de la Generalitat, de la funció pública valenciana, es fa constar que, en l'escala superior de producció editorial de la Universitat d'Alacant, no hi ha infrarepresentació de cap dels sexes.

*2. Requisits de les persones aspirants*

El compliment dels requisits relacionats a continuació haurà d'estar referit sempre a la data d'expiració del termini fixat per a la presentació d'instàncies i mantenir-se fins a la data de formalització del nomenament:

– Estar en possessió del títol de diplomatura, enginyeria tècnica, grau o equivalent o complir els requisits per a la seua obtenció abans de la finalització del termini de presentació de sol·licituds i disposar del justificant d'haver abonat les taxes per a la seua expedició o de la certificació acadèmica que acredite haver finalitzat els estudis que donen dret a la seua obtenció.

En el cas de titulacions obtingudes a l'estranger s'haurà d'estar en possessió de la credencial que acredite l'homologació o equivalència d'estes.

Els títols de doctorat o de màster no constituïxen per si mateixos, títols que habiliten per a l'accés a l'ocupació pública.

– Tenir la nacionalitat espanyola o trobar-se en alguna de les situacions arreplegades en l’art. 57.1, 57.2 o 57.3 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic (BOE de 31 d'octubre).

– Tenir un coneixement adequat de qualsevol de les llengües oficials de la Comunitat Valenciana per a l'acompliment del lloc de treball.

– Tenir setzé anys complits i no excedir l'edat màxima de jubilació forçosa.

– No pertànyer com a personal funcionari de carrera a l'escala mitjana de producció editorial de la Universitat d'Alacant.

– Posseir les capacitats i les aptituds físiques i psíquiques que siguen necessàries per a l'acompliment de les corresponents funcions o tasques, per a la qual cosa, amb caràcter previ al nomenament com a funcionària interina o funcionari interí, caldrà aportar certificat mèdic que acredite posseir estes capacitats i aptituds. A este efecte, els reconeixements es podran fer a través dels serveis mèdics que hi ha al Servei de Prevenció de la Universitat d'Alacant.

– No haver sigut separat, o haver-se revocat el nomenament com a personal funcionari interí, amb caràcter ferm mitjançant procediment disciplinari de cap administració pública, universitat pública, o òrgan constitucional o estatutari, ni trobar-se inhabilitat penalment per a l'exercici de funcions públiques. Si es tracta de persones nacionals d'altres estats, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca en els mateixos termes en el seu estat l'accés a l'ocupació pública.

*3. Objecte/funcions*

– Coordinació del procés editorial i realització del seu seguiment: relació amb els autors, contractes, traduccions, propietat intel·lectual i gestió de drets editorials.

– Organització, supervisió i control dels col·laboradors que facen treballs editorials per al Servei de Publicacions: impremtes, maquetadores, traductors, il·lustradors, dissenyadors de cobertes, correctors.

– Participació en les decisions de caràcter editorial del Servei de Publicacions: disseny tipogràfic, composició, criteris d'edició, correcció de proves, pressupostos d'impressió, creació de col·leccions.

– Representació de l'editorial en congressos, presentacions, fires i altres actes promocionals.

– Atenció i orientació als autors i altres unitats de la UA relacionades amb l'edició universitària.

– Elaboració d'informes, memòries i estadístiques, i en general tota classe d'estudis relacionats amb la producció editorial.

*4. Perfil*

Es valoraran els mèrits d'acord amb el barem que figura com a annex I en esta convocatòria, amb les concrecions següents:

– Experiència i formació relacionada amb les funcions del lloc de treball descrites en la base 3a.

*5. Sistema de selecció*

a) Prova: es realitzarà una prova relacionada amb l'objecte i perfil de la convocatòria, sobre el contingut del temari que figura en l'annex II, per a valorar l'adequació del personal aspirant a les funcions a realitzar. La prova, al seu conjunt, es puntuarà de 0 a 5 punts i per a passar a la fase b), baremació de mèrits, i poder formar part de la borsa, caldrà obtenir almenys 3 punts en la puntuació d'esta. Constarà de dos parts:

– Primera part (eliminatòria): prova teoricopràctica de resposta breu. Es valorarà de 0 a 2 punts. Per a superar esta prova s'hauran d'obtindre almenys 1,2 punts.

– Segona part (eliminatòria): prova de caràcter pràctic. Es valorarà de 0 a 3 punts. Per a superar esta prova s'hauran d'obtindre almenys 1,8 punts.

La convocatòria a la prova es farà amb una antelació mínima de deu dies hàbils a la seua realització i s'hi concretaran, si fora necessari, aspectes relacionats amb la seua realització, si escau.

La puntuació s'atorgarà amb dos decimals i arredonida, per la qual cosa, si el tercer decimal és igual o major que 5 l'anterior s'incrementarà en una unitat, i si és menor, no es modificarà.

En cas que alguna pregunta fora anul·lada d'ofici pel mateix tribunal o a conseqüència de l'estimació d'alguna impugnació, l'exercici es continuarà valorant sobre la puntuació inicialment indicada en esta base, i s'ajustarà proporcionalment el valor de les respostes correctes.

Les persones aspirants amb discapacitat que vulguen sol·licitar adaptació de temps i/o mitjans per a la realització de la prova, hauran d'indicar-ho en la sol·licitud, i serà requisit, en este cas, aportar l'informe sobre adaptació de la prova selectiva (temps i/o mitjans), expedit pel centre d'avaluació de persones amb diversitat funcional de la direcció territorial de la província corresponent. En el cas de no poder adjuntar-lo en el moment de la presentació de la sol·licitud, el podrà adjuntar fins a la data final d'esmenes a la llista provisional de persones aspirants admeses i excloses. La documentació requerida en este punt haurà de ser adjuntada en l'apartat «Informe adaptació sol·licitada».

b) Baremació de mèrits. La comissió encarregada de resoldre (formada segons es detalla en la base 10a) valorarà els currículums del personal aspirant que haja superat la prova prevista en l'apartat anterior, d'acord amb el barem que figura en l’annex I. Només podran ser considerats aquells mèrits obtinguts fins a la data en què finalitze el termini de presentació d'instàncies establit a continuació.

Les persones interessades tindran la possibilitat de presentar reclamacions contra els resultats provisionals de les dos fases del sistema de selecció, dins del termini que a este efecte s'establisca en la resolució per la qual es publiquen estos resultats, accedint al seu expedient en administració electrònica, com s'indica en l'apartat de reclamacions de la «Guia per al tràmit sol·licitud de borses de treball PTGAS». Ateses les reclamacions o transcorregut este termini sense haver-se'n presentat cap, es publicaran els resultats definitius.

*6. Confecció de la borsa*

Es formarà seguint l'ordre descendent de la puntuació total obtinguda per cada candidata o candidat en les dos fases, sempre que s'haguera aconseguit el mínim descrit en la prova.

En cas d'empat en la puntuació final es resoldrà atenent la major puntuació en la prova. Si persistix l'empat, i en el cas que en la base 1a s'haja fet constar infrarepresentació d'algun dels sexes, es dirimirà a favor del menys representat i, finalment, si continuara l'empat, es dirimirà per ordre alfabètic del primer cognom de les persones aspirants empatades, que s'iniciarà este ordre per la lletra determinada en la resolució dictada per la Conselleria que tinga atribuïda la competència en matèria de funció pública que estiga en vigor en la data en la qual es publiquen aquestes bases en el DOGV.

*7. Presentació d'instàncies*

7.1. En virtut de la Instrucció de Secretaria General i de la Gerència de la Universitat d'Alacant per la que s'establix l'obligatorietat d'utilitzar mitjans electrònics (<https://s.ua.es/va/LOTf>), les persones que desitgen prendre part en este procés de selecció presentaran, en el termini de deu dies hàbils comptadors a partir del següent de la publicació d'esta convocatòria en el *Diari Oficial de la Generalitat Valenciana*, la corresponent sol·licitud que es formalitzarà a través de la seu electrònica: <https://seuelectronica.ua.es/va/>  o en l'adreça següent:

<https://cvnet.cpd.ua.es/eadmua/Tramites?pIdioma=valencia>, seleccionant el tràmit establit: Sol·licitud de borses de treball PTGAS.

En esta mateixa aplicació haurà d'adjuntar-se la documentació que s'indica en esta mateixa base escanejada en format JPG, JPEG, PDF, DOC o DOCX. Es recomana una resolució de 200ppp i escaneig en blanc i negre. La grandària màxima de tota la documentació a adjuntar no podrà superar els 100Mb.

Els mitjans electrònics que s'empraran en la tramitació de les sol·licituds seran els determinats en la seu electrònica. En la «Guia per al tràmit sol·licitud de borses de treball PTGAS», que es troba disponible en la pàgina web següent del Servei de Selecció de Personal, <https://s.ua.es/va/LGRs>  podeu consultar tota la informació relativa al procés de presentació de sol·licituds.

7.2. La taxa per a l'admissió a la prova selectiva per a la constitució de la borsa serà de 12,5 euros. Podrà abonar-se amb targeta o mitjançant BIZUM directament des de l'aplicació quan feu la sol·licitud o accediu posteriorment des del vostre expedient d'administració electrònica.

Si no voleu fer el pagament mitjançant targeta o BIZUM, podreu obtenir la carta de pagament i fer el pagament de les taxes en les entitats financeres: Sabadell, Santander i CaixaBank directament en l'oficina bancària, en els caixers o bé amb en la banca en línia.

D'acord amb l'article 18.1-2. de la Llei 20/2017, de 28 de desembre, de la Generalitat, de taxes, estan exempts del pagament de la taxa:

a) Les persones aspirants que tinguen reconegut un grau de discapacitat igual o superior al 33 %. Per a gaudir d'esta exempció caldrà adjuntar certificació de la Conselleria de Servicis Socials, Igualtat i Vivenda o òrgans competents d'altres administracions públiques, que acredite discapacitat igual o superior al 33 %.

b) Els membres de famílies nombroses de categoria especial o de famílies monoparentals de categoria especial. Per al gaudi de l'exempció caldrà adjuntar a la sol·licitud la fotocòpia de la documentació oficial en vigor que acredite esta condició.

c) Les víctimes d'actes de violència sobre la dona que acrediten esta condició mitjançant qualsevol dels mitjans de prova previstos en l'article 9 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana, que hauran de presentar esta documentació a través del tràmit de l'administració electrònica «Acreditació condició víctima violència de gènere», i indicar en l'exposició del motiu de la sol·licitud i la referència d'esta convocatòria.

d) Les persones que estiguen en situació d'exclusió social i esta s'acredite per l'òrgan competent en matèria de benestar social de l'ajuntament de residència.

Si el pagament fet no es correspon amb l'import de la taxa, per a esmenar haurà de realitzar el pagament de la taxa completa que corresponga i, posteriorment, sol·licitar la devolució de la quantitat abonada inicialment.

En cap cas, el pagament de la taxa serà substitutiu de la presentació dins del termini i en la forma corresponent de la sol·licitud.

Només caldrà fer la devolució dels drets d'examen si el procés selectiu no es fa per causa imputable a l'administració convocant, o en cas de renúncia de la persona aspirant a continuar participant en el procés, sempre que esta es produïsca durant el termini de presentació de sol·licituds, o que la taxa abonada siga superior, i en este cas se'n retornarà la diferència.

7.3. Documentació digitalitzada que s'haurà d'adjuntar a la sol·licitud. Hauran d'annexar-se en l'apartat «Documents adjunts», segons el que indica el punt 5 de la Guia per al tràmit sol·licitud de borses de treball PTGAS:

– Aquelles persones que no posseïsquen la nacionalitat espanyola i tinguen dret a participar en el procés, hauran d'adjuntar el document expedit per les autoritats competents del país d'origen o de procedència que n'acredite la identitat, l'edat i la nacionalitat i acudir amb l'original d'este document el dia de la realització dels exercicis. Així mateix, hauran d'adjuntar, si escau, els documents que acrediten el vincle de parentiu i el fet de viure a expenses o estar a càrrec del nacional d'un altre estat amb el qual tinguen este vincle, una declaració que deixe constància que no s'ha produït una separació de dret del cònjuge i, si escau, del fet que la persona aspirant viu a les expenses o està a càrrec seu. La documentació requerida en este punt haurà de ser adjuntada en l'apartat «DNI» o «Un altre document identificatiu».

– Títol acadèmic que es requerix per a poder participar en la convocatòria (base 2a): el personal aspirant haurà d'optar entre donar el consentiment a la Universitat d'Alacant per a la consulta de dades que acrediten estar en possessió de la titulació o adjuntar una còpia del títol acadèmic o del justificant d'haver abonat els drets d'expedició d'este o en defecte d'això, certificació acadèmica que acredite haver finalitzat els estudis que en donen dret a l'obtenció.

En el cas de titulacions obtingudes a l'estranger caldrà adjuntar la credencial que acredite la seua homologació o equivalència.

La documentació requerida en este punt haurà de ser adjuntada en l'apartat «Titulació».

– Model de currículum de la Universitat d'Alacant per a les convocatòries de borses de treball, disponible en l'adreça següent de la pàgina web de la Universitat: <https://s.ua.es/va/Lf~4>, que haurà de ser  adjuntat en l'apartat «Model currículum», i acompanyar la documentació acreditativa de tots els mèrits al·legats en este amb les especificacions que s'indiquen en la base 8a.

– En el cas d'exempció del pagament de la taxa arreplegada en els punts 7.2. a), b) i d), el personal aspirant haurà d'optar entre donar el consentiment a la Universitat d'Alacant per a la consulta de dades que acrediten tenir dret a l'exempció o adjuntar la documentació requerida en estos punts en l'apartat «Justificant exempció/bonificació taxes».

La comissió no valorarà aquells mèrits que, tot i haver-se al·legat, no hagen sigut degudament acreditats una vegada finalitzat el termini establit en la base 9a per a la presentació d'esmenes a la relació provisional de persones aspirants admeses i excloses.

En qualsevol moment del procés, es podrà sol·licitar al personal aspirant la presentació dels originals dels documents presentats i, si escau, de la traducció per intèrpret jurat d'estos.

7.4. El correu electrònic que el personal aspirant indique en la seua sol·licitud servirà per a l'enviament d'avisos, a títol informatiu, de les distintes resolucions o altres actes que es publiquen en l'expedient electrònic de la present convocatòria, no substituent en cap cas a la notificació, que es realitzara en la forma establida en la base 11.

*8. Documentació justificativa de tot l'exposat en el currículum*

8.1. Titulació que cal valorar (només en el cas que en la base 4a, perfil, s'hagen detallat expressament titulacions que cal valorar): el personal aspirant haurà d'optar entre donar el consentiment a la Universitat d'Alacant per a la consulta de dades que acrediten estar en possessió de la titulació o titulacions que cal valorar o adjuntar còpia del títol acadèmic o del justificant d'haver abonat els drets d'expedició del mateix o en defecte d'això, certificació acadèmica que acredite haver finalitzat els estudis que donen dret a l'obtenció d'esta.

En el cas de titulacions obtingudes a l'estranger, caldrà adjuntar la credencial que n'acredite l'homologació o l'equivalència.

8.2. Experiència:

8.2.a) En una administració pública o universitat pública: certificat - full de servei que continga tant el lloc i subgrup de titulació de la categoria/escala/cos en la qual s'han prestat els serveis, com la classe de personal empleat públic (personal funcionari de carrera, personal funcionari interí, personal laboral o personal eventual).

En cap cas es valorarà l'experiència professional com a personal eventual, com establix l'article 19.6 de la Llei 10/2010, de 9 de juliol, de la Generalitat, d'ordenació i gestió de la funció pública valenciana.

8.2.b) En el sector privat: informe de vida laboral expedit per la Tresoreria General de la Seguretat Social i contractes de treball o certificat d'empresa que arreplegue la categoria/lloc exèrcit.

En els dos casos, 8.2.a) i 8.2.b), quan les dades contingudes en el certificat/full de servei o en el contracte de treball o certificat d'empresa no es desprenga la relació amb l'objecte i el perfil de la convocatòria, caldrà aportar, a més, un certificat de l'organisme/empresa on consten les funcions desenvolupades.

En el cas de les persones treballadores per compte propi o autònomes caldrà aportar informe de vida laboral expedit per la Tresoreria General de la Seguretat Social i qualsevol acreditació que puga verificar l'activitat exercida, que podrà ser certificat de l'empresa o empreses amb què haja col·laborat on s'acredite l'obra o el servei realitzat, alta en l'impost d'activitats econòmiques (IAE) o inscripció en registre d'activitats en els dos casos sempre que quede identificada l'activitat.

8.3. Formació:

a) Cursos: certificació en què consten a més del títol del curs o cursos, el seu programa, la duració en hores i la data de realització.

b) Beques: certificació en la qual conste la data de concessió, període de gaudi, l'objecte d'esta i les activitats desenvolupades.

8.4. Coneixements de valencià: certificats recollits en la normativa per la qual s'establixen els certificats de coneixement de valencià que expedix el Servei de Llengües de la Universitat d'Alacant i les equivalències d'altres títols, diplomes i certificats, aprovada en Consell de Govern de 26/10/2023, BOUA de 31.10.2023 (<https://s.ua.es/va/aepb>).

En el cas del certificat del nivell B1 de la JQCV per homologació amb els estudis del sistema educatiu, es requerirà estar en possessió del certificat perquè es puga valorar este nivell.

8.5. Coneixement d'idioma anglés, alemany o francés: certificats recollits en la normativa per la qual s'establixen els certificats de coneixement de llengües estrangeres de la Universitat d'Alacant i les equivalències d'altres títols, diplomes i certificats, aprovada en Consell de Govern de 23.01.2025, BOUA de 24.01.2025 (<https://s.ua.es/va/KGAY>).

En el cas de cursos realitzats pel Centre Superior d'Idiomes de la Universitat d'Alacant s'haurà d'acreditar l'equivalència d'estos cursos amb el nivell del MECR. Per a això, s'haurà d'adjuntar el títol amb el revers d'este, on conste esta circumstància. El personal de la UA també podrà acreditar-la a través del certificat electrònic disponible en UACloud/eAdministració/Tràmits laborals/Certificat de Formació/ Certificat, on s'especifica esta equivalència.

8.6. Currículum acadèmic:

– Per al primer apartat, i únicament si es detalla expressament en el perfil de la convocatòria una titulació específica (base 4a), certificació acadèmica o fitxa informativa segellada per la secretaria del centre en la que conste la mitjana obtinguda en la titulació corresponent. En el cas del títol de doctor, la certificació acadèmica haurà de contenir el programa de doctorat, la qualificació de la tesi doctoral i les assignatures del període formatiu.

Si els estudis han sigut cursats en la Universitat d'Alacant, la certificació acadèmica podrà ser substituïda per una fitxa informativa segellada per la secretaria del centre.

En el cas d'un títol universitari estranger homologat a títol oficial universitari espanyol, s'haurà d'aportar certificat acadèmic oficial i declaració d'equivalència de nota mitjana, obtinguda segons el procediment establit pel Ministeri d'Educació, Cultura i Esport.

– Per a acreditar les publicacions en revistes o llibres, s'haurà d'adjuntar la pàgina on conste l'autor o autors i el títol de la publicació, del llibre o capítol del llibre o els enllaços verificables on es troben les publicacions, sempre que existisca l'accés a estes fonts de dades.

– Per a la resta d'apartats, documents acreditatius que arrepleguen els extrems continguts en cada apartat.

La documentació acreditativa dels mèrits al·legats en el currículum haurà de ser adjuntada en l'apartat corresponent, segons s'indica en el punt 5 de la «Guia per al tràmit sol·licitud de borses de treball PTGAS».

*9. Relació de persones aspirants admeses i excloses*

Finalitzat el termini de presentació d'instàncies, es publicarà la relació provisional de persones aspirants admeses i excloses. A partir de l'endemà de publicar-se les persones interessades tindran un termini de deu dies hàbils per a la presentació de possibles esmenes, accedint al seu expedient en administració electrònica, com s'indica en l'apartat d'esmena de la «Guia per al tràmit sol·licitud de borses de treball PTGAS». En cas de tractar-se de convocatòries urgents este termini serà de cinc dies. Transcorregut este es publicarà la relació definitiva de persones aspirants admeses i excloses.

*10. Comissió de selecció*

La comissió encarregada de resoldre la convocatòria estarà formada per 5 membres i els suplents d'estos: presidenta o president i 4 vocals, un dels quals actuarà com a secretària o secretari. La composició haurà d'ajustar-se als principis d'imparcialitat i professionalitat dels membres i de paritat entre dones i homes.

Els membres de la comissió i el personal assessor se subjectaran en el règim i funcionament al que establix l'article 15 i següents de la Llei 40/2015, d'1 d'octubre, de règim jurídic del sector públic i a les causes generals d'abstenció i recusació contingudes en l'esmentada llei.

El nomenament dels membres es farà públic abans de l'acte de constitució.

La comissió podrà disposar la incorporació als seus treballs de personal assessor especialitzat per al desenvolupament de la prova, i estos es limitaran a prestar la seua col·laboració en les seues especialitats tècniques. La designació d'estos haurà de comunicar-se a la rectora de la Universitat i fer-se pública.

La comissió vetlarà perquè queden garantits els principis de mèrit, capacitat i d'igualtat d'oportunitats i de tracte entre dones i homes.

Els membres de la comissió, el personal assessor i el personal col·laborador, percebran les gratificacions per assistències fixades en la normativa de la Universitat d'Alacant sobre indemnitzacions per raó de servei vigent en el moment de la publicació de la convocatòria.

*11. Informació i notificacions a les persones aspirants*

D'acord el que preveu l'article 45.1 b) de la Llei 39/2015, d'1 d'octubre, les publicacions detallades en estes bases, com també la informació d'altres actes que es deriven d'esta convocatòria i que requerisquen publicació, inclosos els recursos en via administrativa, es faran en seu electrònica, en l'apartat «Altres documents generals» de l'expedient de l'aspirant associat a esta convocatòria, que substituïx la notificació a les persones interessades i produïx els mateixos efectes.

En el cas d'haver de fer alguna notificació individual es farà a través del sistema de notificació electrònica de la UA.

*12. Protecció de dades de caràcter personal*

D'acord amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar i resoldre la convocatòria. La base de legitimació d'este tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant. En el marc dels tractaments esmentats, les vostres dades no podran ser cedides, excepte obligació legal i seran conservades durant el temps estrictament necessari per a complir amb esta finalitat.

Us informem que podeu exercir els vostres drets en relació amb el tractament de les vostres dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica <https://seuelectronica.ua.es/va/index.html>. Podreu, així mateix, posar-vos en contacte amb el delegat de protecció de dades a través de l'adreça fio@pr.pp.

La informació addicional i detallada sobre protecció de dades, els vostres drets i la política de privacitat de la Universitat d'Alacant, podeu consultar-la en l'enllaç següent: <https://seuelectronica.ua.es/va/privadesa.html>.

*13. Recursos*

Contra la convocatòria, les bases i qualsevol acte administratiu que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que siga competent, en el termini de dos mesos comptadors a partir de l'endemà de la publicació, d'acord amb el que establix l'article 114 de la Llei 39/2015, d'1 d'octubre, del procediment administratiu comú de les administracions públiques, el 38.4 de la Llei orgànica 2/2023, de 22 de març, d'Universitats i el 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'esta convocatòria davant la rectora, d'acord conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la comissió de valoració, podrà interposar-se un recurs d'alçada previst en l'article 121 de la Llei 39/2015 en el termini d'un mes comptador des de l'endemà de les publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l.

La interposició dels recursos de reposició o d'alçada, haurà de fer-se a través de l'expedient del personal aspirant en administració electrònica, com s'indica en l'apartat de recursos de la Guia per al tràmit sol·licitud de borses de treball PTGAS.

No es podrà presentar recurs davant aquelles resolucions o actes que, per establir un termini d'esmenes, reclamacions o al·legacions, no siguen definitives. Les resolucions que es produïsquen després d'este tràmit sí que seran susceptibles del recurs corresponent.

Alacant, 24 de febrer de 2025

La rectora (p. d. s. R 19.12.2024)

Julio Marcelo García Mora

Gerent

ANNEX I

*Barem*

1. Titulació: màxim 1 punt.

Es valorarà si es detalla expressament en el perfil de la convocatòria una titulació específica:

– Titulació de superior nivell acadèmic a l'exigida en la convocatòria i específica segons es detalla en el perfil: 1 punt.

– Titulació d'igual nivell acadèmic a l'exigida en la convocatòria i específica segons es detalla en el perfil: 0,6 punts.

– Titulació de superior nivell acadèmic a l'exigida en la convocatòria sense especificitat de la fixada en el perfil: 0,4 punts.

2. Experiència: màxim 5 punts.

Es valorarà la prestació de serveis en llocs les funcions dels quals estiguen relacionades amb les de les possibles destinacions que cal ocupar segons el perfil fixat en la convocatòria, mitjançant relació contractual laboral o administrativa, a raó de 0,08 punts per mes de servei. No es valoraran els períodes de temps inferiors a 3 mesos.

3. Formació: màxim 2 punts.

– Es valoraran els cursos de formació no reglada, rebuts o impartits degudament acreditats, per centres o organismes oficials, el contingut dels quals estiga relacionat amb les possibles destinacions que cal ocupar segons el perfil fixat en la convocatòria, a raó de 0,02 punts per hora de duració fins a un màxim de 50 hores per curs. En el cas de cursos que consten de diversos mòduls i sempre que estiguera acreditat el nombre d'hores per mòdul, es valoraran aquells mòduls amb relació directa amb el treball que cal desenvolupar.

– Es valorarà el període de formació desenvolupat mitjançant acompliment de beques obtingudes mitjançant convocatòries públiques i relacionades amb els perfils del lloc, a raó de 0,08 per mes.

4. Coneixement de valencià: màxim 1 punt, que es valorarà segons el que arreplega la normativa per la qual s'establixen els certificats de coneixement de valencià que expedeix el Servei de Llengües de la Universitat d'Alacant i les equivalències d'altres títols, diplomes i certificats, aprovada en Consell de Govern de 26/10/2023, BOUA de 31.10.2023 (<https://s.ua.es/va/aEPb>), considerant únicament el major nivell obtingut, i segons la puntuació següent:

– Nivell oral/A2: 0,25 punts.

– Nivell elemental/B1: 0,50 punts.

– Nivell mitjà/C1: 0,75 punts.

– Nivell superior/C2: 1,00 punt.

5. Coneixement d'idioma anglés, alemany o francés: màxim 1 punt, que es valorarà segons el que arreplega la normativa per la qual s'establixen els certificats de coneixement de llengües estrangeres de la Universitat d'Alacant i les equivalències d'altres títols, diplomes i certificats, aprovada en Consell de Govern de 23.01.2025, BOUA de 24.01.2025 (<https://s.ua.es/va/KGAY>), a raó de 0.2 per nivell i idioma.

6. Currículum acadèmic: este apartat s'aplicarà quan els llocs que cal cobrir siguen de tècnic o tècnic superior. Màxim 4 punts, que cal valorar a raó dels apartats següents:

– Nota mitjana de l'expedient acadèmic de les titulacions que cal valorar segons l'apartat titulació d'este barem, fins a un màxim d'un punt:

• Notable 0,25 punts.

• Excel·lent 0,50 punts.

– Col·laboracions en tasques d'investigació i treballs relacionats directament amb el perfil i l'objecte de la convocatòria, fins a 1,5 punts.

– Col·laboracions en tasques d'investigació i treballs afins amb el perfil i l'objecte de la convocatòria, fins a 1 punt.

– Comunicacions i ponències relacionades amb el perfil i l'objecte de la convocatòria en congressos, jornades i seminaris, fins a 0,75 punts.

– Estades en altres centres o organismes per a desenvolupar activitats relacionades directament amb l'objecte i el perfil de la convocatòria, fins a 0,50 punts.

ANNEX II

*Temari*

Tema 1. L'editorial. L'editorial universitària. Política editorial. Programa editorial.

Tema 2. El llibre. Parts del llibre. Classes de llibres.

Tema 3. La gestió del procés editorial: De la recepció de l'original al llibre imprés.

Tema 4. L'original. Criteris per a la presentació d'originals. Interpretació tipogràfica de l'original. Calibrat de l'original.

Tema 5. Tipografia. Les lletres: famílies i sèries. Els signes: xifres, signes ortogràfics i uns altres. La línia i el paràgraf.

Tema 6. La correcció. Correcció d'estil i ortotipogràfics. El llibre d'estil.

Tema 7. La impressió. Tipus i procediments d'impressió. El paper. Les tintes. L'enquadernació: tipus i elecció.

Tema 8. El projecte d'edició. Informes. Costos i pressupostos. Preu de venda i cost per exemplar. La coedició.

Tema 9. L'edició digital i multimèdia. Formats.

Tema 10. La pàgina de crèdits i els aspectes legals. Drets i reconeixements.

Tema 11. Distribució, venda i promoció. Canals de distribució i venda. Formes de publicitat. Xarxes socials.

Tema 12. RD Legislatiu 1/1996, de 12 d'abril, pel qual s'aprova el Text Refós de la Llei de Propietat Intel·lectual, regularitzant, aclarint i harmonitzant les disposicions legals vigents sobre la matèria.

Tema 13. Llei 3/2002, de 13 de juny, de la Generalitat Valenciana, del Llibre: contractes, registre, depòsit legal. Reial decret 484/1990, de 30 de març, sobre preu de venda al públic de llibres.

Tema 14. Edicions no venals. Edicions en diverses llengües. Edició de traduccions.

Tema 15. Els contractes de cessió de drets. Les empreses gestores de drets de reproducció.

Tema 16. Llei 14/2011, d'1 de juny, de la Ciència, la Tecnologia i la Innovació: Títol III (Impuls de la investigació científica i tècnica, la innovació, la transferència del coneixement, la difusió i la cultura científica, tecnològica i innovadora).

Tema 17. Tractament de textos i d'imatges. Maquetació i disseny.

Tema 18. Gestió de magatzem. Valoració d'existències i amortització d'estes. Conservació. Deteriorats. Destrucció i saldo. Enviament i transport.

Tema 19. La web editorial. Funcions i gestió.

Tema 20. El catàleg editorial. Tipus de catàlegs. Fons editorial i fons viu. La catalogació. La descatalogació.

Tema 21. La distribució i les llibreries. El servei de novetats. Les reposicions. Les devolucions. Els depòsits. Fulles de novetats. Controls.

Tema 22. La promoció editorial. Tipus i accions.

Tema 23. Fires i associacions editorials.

Tema 24. Models vigents per a les citacions bibliogràfiques: ISO 690 (Referències bibliogràfiques i referències bibliogràfiques de documents electrònics), Harvard Style, Chicago Manual of Style, APA, Estil Vancouver i NLM-Citing Medicine.

Tema 25. L'editorial de la Universitat d'Alacant. Estructura i funcions. Reglament General de Publicacions de la UA (BOUA de 01.02.2008). Normativa de publicació.

Tema 26. Les revistes científiques de la Universitat d'Alacant. Reglament de revistes de la Universitat d'Alacant (BOUA de 31.03.2023).